तर, जिल्लाका चारवटै सरकारी चिया बगानमा कार्यरत मजदुरलाई श्रम ऐन, २०७४ का सेवासुविधा दिनु त परै जाओस्, त्यसअघि नै राजपत्रमा तोकिएको ज्यालासमेत नदिएको मजदुर नेता विष्णुप्रसाद भट्टराई बताउँछन् । ‘ब्यवस्थापनले चाडपर्व खर्चवापत् एक महिना बराबरको तलब दिनुपर्नेमा गएको दशैंमा एक हजार आठसयदेखि दुई हजार सात सय रुपैयाँमात्र खर्च दियो,’ उनले भने, ‘तोकिएको ज्यालाअनुसार मासिक खर्च दिँदा त दिनको कम्तिमा दुईसयले मात्रै हिसाब गर्दा पनि छ हजार त पुग्थ्यो नि ।’
